Title: ประกาศกระทรวงมหาดไทย เรื่อง การขยายเวลาการเปิดจุดผ่านแดนถาวร จังหวัดสระแก้ว

ประกาศกระทรวงมหาดไทย

ประกาศกระทรวงมหาดไทย
เรื่อง  การขยายเวลาการเปิดจุดผ่านแดนถาวร
จังหวัดสระแก้ว
---------------
                        ตามประกาศกระทรวงมหาดไทย
ลงวันที่ ๒๑ กันยายน พ.ศ. ๒๕๔๐ กำหนด
ให้เปิดจุดผ่านแดนถาวรบ้านคลองลึก - ปอยเปต อำเภออรัญประเทศ
จังหวัดสระแก้ว ระหว่างเวลา 
๐๗.๓๐ - ๑๗.๐๐ น. ของทุกวัน นั้น
                        ด้วยจังหวัดสระแก้ว
ได้กำหนดจะจัดงาน "เปิดเมืองท่องเที่ยวจังหวัดสระแก้ว" 
ระหว่างวันที่ ๗ - ๑๑ ธันวาคม ๒๕๔๔ 
และขอให้กระทรวงมหาดไทยพิจารณาขยายเวลาการเปิด
จุดผ่านแดนถาวรบ้านคลองลึก - ปอยเปต
เพื่อเป็นการอำนวยความสะดวกให้แก่ประชาชนกัมพูชา
ที่เดินทางเข้ามาเที่ยวชมงาน
                        กระทรวงมหาดไทยพิจารณาเห็นว่า
เพื่อเป็นการส่งเสริมการดำเนินความ
สัมพันธ์ระดับท้องถิ่น
และเป็นการยืนยันนโยบายและมาตรการของรัฐบาลที่จะไม่สนับสนุนให้
คนไทยเดินทางออกไปเล่นการพนันตามแนวชายแดน
รัฐมนตรีว่าการกระทรวงมหาดไทย จึงอาศัย
อำนาจตามมาตรา ๑๑ และมาตรา ๒๓ แห่งพระราชบัญญัติคนเข้าเมือง
พ.ศ. ๒๕๒๒ ผ่อนผันให้
ขยายเวลาการเปิดจุดผ่านแดนถาวรบ้านคลองลึก - ปอยเปต
อำเภออรัญประเทศ จังหวัดสระแก้ว 
เป็นเวลา ๕ วันโดยกำหนดแนวทางปฏิบัติ ดังนี้
                        ๑.
ขยายเวลาการเปิดจุดผ่านแดนระหว่างวันที่ ๗ - ๑๑ ธันวาคม ๒๕๔๔ จาก
เวลา ๐๗.๓๐ น. - ๑๗.๐๐ น. เป็นเวลา ๐๗.๓๐ - ๒๓.๐๐ น.
                        ๒.
ในช่วงเวลา ๑๗.๐๐ - ๒๓.๐๐ น. ให้อนุญาตเฉพาะชาวกัมพูชาเดินทางผ่าน
เข้า - ออก สำหรับประชาชนไทยให้เดินทางผ่านเข้า -
ออกเฉพาะในช่วงเวลาที่เปิดปกติ (๐๗.๓๐ - 
๑๗.๐๐ น.) เท่านั้น
                        ๓.
ให้จังหวัดเพิ่มมาตรการตรวจตราการเข้า - ออกให้เป็นไปตามความตกลง
ว่าด้วยการสัญจรข้ามแดนระหว่างไทย - กัมพูชา เมื่อวันที่ ๒๑
มิถุนายน ๒๕๔๐ ตลอดจนจัดให้มี
มาตรการปฏิบัติเป็นพิเศษในการควบคุมดูแลความสงบเรียบร้อยบริเวณพื้นที่จัดงาน
รวมทั้งป้อง
กันการลับลอบนำเข้ายาเสพติด และการหลบหนีอยู่ในราชอาณาจักร
                        ทั้งนี้
ตั้งแต่วันที่ ๗ - ๑๑ ธันวาคม ๒๕๔๔

                                                            ประกาศ
ณ วันที่ ๖ ธันวาคม พ.ศ. ๒๕๔๔
                                                                ร้อยตำรวจเอก ปุระชัย  เปี่ยมสมบูรณ์

รัฐมนตรีว่าการกระทรวงมหาดไทย

[รก. ๒๕๔๔/พ๑๒๑ง/๖/๖ ธันวาคม ๒๕๔๔]

                                                                                                พรพิมล/พิมพ์/แก้ไข
                                                                                                ๒๔
เม.ย ๒๕๔๕  
                                                                                                                A